Diari Oficial de la Generalitat Valenciana


Sumari del DOGV 8731, del 03-02-2020 (2020/83)

Notificació de la resolució dictada en la peça de mesures provisionals coetànies número 125/2019.
-------------------------------------------------------------------------------------------------

### Dades del document

Número de DOGV
:   8731

Data del DOGV
:   03-02-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/83


Organisme emissor
:   Jutjat de Primera Instància número 26 de València

Tipus de document
:   Anunci

Notificació de la resolució dictada en la peça de mesures provisionals coetànies número 125/2019. [2020/83]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, per mitjà d'aquest edicte, faig saber que en les actuacions de família. Peça de mesures provisionals coetànies (art. 773 LEC) número 125/2019, seguides a instàncies de María Elisa Carbonell Rojas contra José Alonso Cabello, en situació de rebel·lia, en les quals en data 8 d'abril de 2019 ha recaigut la Interlocutòria número 121/2019, la part dispositiva de la qual diu el següent:  
  
«Acord  
S'acorda la separació provisional del matrimoni format per María Elisa Carbonell Rojas contra José Alonso Cabello, que, a més de les conseqüències inherents a aquesta declaració, es regirà per les mesures següents:  
1a. Amb manteniment de la pàtria potestat compartida pels dos progenitors, s'atorga a la mare la guarda i custòdia del seu fill menor d'edat, amb un règim de visites en favor del pare de caps de setmana alterns des del divendres a les 18.30 hores fins al dilluns a l'entrada del col·legi, i, les setmanes en les quals no li corresponga tindre'l el cap de setmana, podrà tindre'l una vesprada intersetmanal, el dimecres, a falta d'acord entre les parts, des de les 17.00 hores fins a les 20.30 hores, així com la meitat de les vacances escolars, de les quals correspon, si no n'hi ha acord, la primera meitat al pare els anys imparells i a la mare els parells, i s'ha d'ajustar, a falta d'acord, a la resta de condicions sol·licitades en la demanda quant a dates especials, hores i llocs de lliurament i recollida del menor.  
2a. Es declara l'obligació de l'espòs d'abonar mensualment, en concepte de contribució a les càrregues matrimonials, la quantitat de cent cinquanta euros (150) mensuals, suma que haurà d'ingressar per endavant, dins dels cinc primers dies de cada mes en el compte que indique l'esposa, quantitat que es veurà modificada anualment segons l'índex de preus al consum que publique l'organisme estatal competent. Així mateix, l'espòs abonarà la meitat de les despeses d'educació consistents en matrícula i llibres.  
3a. Les despeses extraordinàries del fill comú, ordinàries o consensuades, les abonaran a mitges les dues parts.  
Notifiqueu aquesta resolució a les parts i feu-los saber que contra aquesta no es pot interposar cap recurs i que quedarà substituïda per la resolució que recaiga en el plet principal.  
No és procedent fer un pronunciament exprés sobre la imposició de costes.»  
  
I, perquè servisca de notificació en deguda forma al demandat, José Alonso Cabello, en situació de rebel·lia i parador ignorat, expedisc aquest edicte.  
  
València, 17 de desembre de 2019.- La lletrada de l'Administració de justícia: Alicia Ordeig Rabadán.